pythainlp/thai_wikipedia_clean_20230101 huggingface dataset:
ประมาณ 3.5 ปีหลังยุทธการยาวิน เวเดอร์ได้สั่งให้ดรอยด์ที่ใช้กระบี่แสงต่อสู้กับเขา พวกมันรวดเร็วและแข็งแรงกว่าคนปกติทั่วไปและถูกโปรแกรมด้วยทักษะดายและรูปแบบการต่อสู้มากมาย เวเดอร์สามารถเอาชนะพวกมันได้ไม่ว่าจะกี่ครั้งก็ตาม เมื่อทักษะของเขาได้รับการพัฒนาแล้วเวเดอร์ก็พบว่าพวกดรอยด์ก็ง่ายเกินไปที่จะเอาชนะจนเขาเริ่มต่อสู้แบบสองต่อหนึ่งแทน
ลุค สกายวอล์คเกอร์ ยังสามารถต่อสู้กับซิธลอร์ดผู้นี้ได้ระยะหนึ่งบนเบสพิน ถึงแม้ว่าจะได้รับการฝึกเพียงเล็กน้อยเท่านั้น เมื่อถึงตอนที่พบกันบนดาวมรณะ ลุคได้สะท้อนให้เห็นถึงรูปแบบที่ 5 ของเวเดอร์ด้วยการต่อสู้อย่างดุเดือด ซึ่งลุคเองก็ใช้กระบวนท่า รูปแบบที่ 5 เช่นเดียวกับพ่อของเขาด้วย แต่ด้วยคำสั่งสอนจากเคโนบี และโยดา ลุคจึงสามารถควบคุมอารมณ์ได้ดีกว่าเวเดอร์ สิ่งนี้เป็นจุดที่ทำให้ลูกชายของเขามีพลังเพิ่มขึ้น กระทั่งเจาะทะลุการป้องกันของเวเดอร์ และเป็นฝ่ายได้เปรียบเหนือซิธลอร์ดผู้มากประสบการณ์ โดยที่ไม่ลงมือสังหาร ในที่สุดลุคก็สามารถเอาชนะลอร์ดมืดได้ และนำพ่อของตนกลับมาสู่แสงสว่าง
กระบี่แสงของอนาคิน.
อนาคินได้สร้างและใช้กระบี่แสงอย่างน้อยสองเล่มในตอนที่เขาเป็นเจได ในปีที่ 28 ก่อนยุทธการยาวิน ในฐานะพาดาวันหนุ่ม อนาคินได้เดินทางไปที่อิลัมเพื่อการทดสอบทักษะในการสร้างกระบี่แสงเล่มแรก ขณะที่สร้างกระบี่แสงของเขาในถ้ำลึกแห่งหนึ่ง อนาคินได้เห็นดาร์ธ มอลในนิมิตของเขา หลังจากการพยายาม อนาคินก็สามารถเอาชนะตัวตนของความมืดนี้ได้ และตื่นจากสมาธิ อนาคินพบว่าเขาได้สร้างกระบี่แสงที่มีคริสตัลอดีแกนอยู่ข้างใน ซึ่งมีที่มาจากถ้ำบนอิลัม ทำให้ใบดาบมีแสงสีน้ำเงิน การออกแบบด้ามจับก็ออกแบบเพื่อให้เหมาะกับการฝึกรูปแบบที่ 5 ของเขา เขาทำในสิ่งที่พาดาวันคนอื่นไม่ทำกัน คือ แทนที่จะสร้างกระบี่แสงที่เหมือนกับของอาจารย์ เขากลับสร้างกระบี่แสงที่มีอานุภาพสูงสุดแทน
กระบี่แสงนี้ถูกใช้จนถึงสงครามโคลน มันถูกทำลายครั้งแรกในโรงงานดรอยด์ ช่วงยุทธการจีโอโนซิส อย่างไรก็ตามมันถูกซ่อมหลังจากนั้น และถูกใช้งานต่อในสงครามโคลน แต่ไม่มีใครรู้ว่าอนาคินเลิกใช้มันตอนไหน
เมื่อถึงจุดนี้ อนาคินได้สร้างกระบี่แสงเล่มใหม่ขึ้นมา อาวุธนี้เป็นผลงานที่ยอดเยี่ยมและทรงอานุภาพ แสดงให้เห็นถึงทักษะด้านการช่างของเขา การสร้างและออกแบบพิเศษสำหรับการใช้กระบวนท่าแบบ ชิเอ็น(เจ็มโซ) โดยเฉพาะ ซึ่งเขาได้กลายเป็นผูัเชี่ยวชาญเพลงดาบนั้นในเวลาต่อมา
19 ปีก่อนยุทธการยาวิน หลังจากการดวลของเขากับ โอบีวัน เคโนบี ที่มุสตาฟาร์ กระบี่แสงนี้ถูกเก็บไปโดยอดีตอาจารย์ของอนาคิน ซึ่งเขาได้เก็บมันไว้ที่กระท่อมบนดาวทาทูอีน ในปียุทธการยาวิน เมื่อได้เวลาอันเหมาะสม โอบีวันได้มอบกระบี่แสงของอนาคินที่เขาเก็บมาจากมุสตาฟาร์ให้กับ ลุค ลูกชายของอนาคิน ผู้ที่โอบีวันให้การดูแลมาตลอด ในระหว่างเฝ้ามองการเติบโตของลุค โอบีวันได้ดัดแปลงกระบี่แสงเล่มนี้ให้ใช้งานง่ายขึ้น เมื่อดาบมาอยู่ในมือของลุค สกายวอล์คเกอร์ ใบดาบของอนาคินได้กวัดแกว่งฟาดฟันศัตรูอีกครั้ง แม้แต่กับตัวเขาเองในฐานะลอร์ดมืดแห่งซิธ ดาร์ธ เวเดอร์ ในการดวลกับลูกชายของเขาบนเบสพิน เวเดอร์ได้ตัดมือขวาของลุค ทำให้ทั้งมือของลุคและกระบี่แสงตกลงไปในส่วนลึกของนครลอยฟ้า ท้ายที่สุด กระบี่แสงและมือของลุคถูกพบในเวลาต่อมา
ไม่กี่เดือนถัดมาหลังจากการตายของอนาคินบนเอนดอร์ โจรูอัส คาบอท ตัวโคลนนิ่งของอาจารย์เจไดโจรัส คาบอท ได้ใช้มือของลุคที่ถูกตัดมาทำโคลนนิ่งชื่อลูค สกายวอล์คเกอร์ ลูคได้ใช้ดาบของอนาคินต่อสู้กับลุคและมารา เจด หลังจากที่ลูคถูกฆ่า ลุคได้เก็บอาวุธของพ่อและมอบมันให้เป็นของขวัญแก่มารา กระบี่แสงอยู่ในครอบครองของมาราหลายปีและถูกส่งต่อไปให้หลานชายของอนาคินเบน สกายวอล์คเกอร์ ต่อมามันได้ถูกเก็บไว้ในบ้านของสกายวอล์คเกอร์บนออสซัส
แต่ในภาพยนตร์ กระบี่แสงของอนาคินที่ได้หายสาบสูญไปในการประลองที่นครเมฆาได้ปรากฏตัวอีกครั้งที่ห้องใต้ดินของบาร์แห่งหนึ่งของ แมส คานาต้า บนดาว ทักโคดานา โดยไม่ทราบเลยว่ามันไปอยู่ที่นั่นได้อย่างไรเป็นเวลา 30 ที่ผ่านไป ภายหลังจากที่กองทัพปฐมภาคีได้เข้ารุกรานดาวทักโคดานา มาส คานาต้าได้ส่งมอบกระบี่แสงให้แก่ฟินน์(สตอร์มทรูปเปอร์ปฐมภาคีทีแปร์พักตร์มาอยู่ฝ่ายต่อต้าน)เพื่อนำไปมอบให้กับเรย์ (หญิงสาวคนเก็บขยะบนดาวจัคคู) ในขณะที่กำลังสู้รบกับเหล่าสตอร์มทรูปเปอร์ปฐมภาคี กระบี่แสงนี้ได้ถูกใช้งานโดยฟินน์ และเวลาต่อมาฟินน์ได้ประลองกระบี่แสงกับไคโล เร็นที่ฐานปฏิบัติการสตาร์คิลเลอร์จนพ่ายแพ้ กระบี่แสงได้ตกลงพื้น เร็นได้ใช้พลังดึงเพื่อที่จะหยิบเอาไว้เป็นของตนเอง แต่เรย์ได้ใช้พลังดึงกระบี่แสงอย่างไม่รู้ตัวและประลองกับเร็นจนสามารถเอาชนะมาได้ หลังจากนั้นเป็นต้นมากระบี่แสงก็ตกทอดมาอยู่กับเรย์ หลังจากที่เรย์พบพิกัดที่อยู่ของลุค และนำกระบี่แสงเล่มนี้ไปคืนให้ ลุคกลับโยนมันทิ้งอย่างไม่ใยดี เพราะไม่อยากนึกถึงอดีต แต่เรย์ก็ไปเก็บมันกลับมาและได้ฝึกเป็นเจไดในที่สุด ลุคจึงมอบกระบี่แสงเล่มนี้ให้กับเรย์ไปโดยปริยาย ต่อมาหลังจากนั้นกระบี่แสงนี้ได้ถูกทำลายลงในขณะที่เร็นและเรย์ได้ใช้พลังดึงแย่งชิงกระบี่แสงบนเซอเพอร์เมซี่ (Supremacy) ยานพิฆาตดาราของปฐมภาคีระดับสูงสุดของผู้นำสูงสุดสโน๊ค จนกระทั่งในภาค พบว่ากระบี่แสงเล่มนี้ได้รับการซ่อมแซมจนกลับมาใช้การได้ และท้ายที่สุดหลังจบศึกสงคราม เรย์ได้เดินทางกลับมายังทาทูอีนอีกครั้ง และนำกระบี่แสงเล่มนี้ พร้อมกับของเลอาอีกหนึ่งเล่ม กลับมาฝังไว้คู่กันบริเวณหน้าบ้านเก่าของลุค เปรียบเสมือนอนุสรณ์เพื่อเป็นการระลึกถึงตระกูลสกายวอล์คเกอร์
กระบี่แสงของเวเดอร์.
หลังจากที่เขาบาดเจ็บสาหัสบนมุสตาฟาร์และรอดมาได้ เวเดอร์ได้สร้างกระบี่แสงเล่มใหม่ โดยที่เขาทำการปรับแต่งกระบี่แสงเล่มนี้ตลอดเวลา แม้ว่าจะคล้ายคลึงกับรูปทรงดาบเล่มแรกที่เขาใช้ตอนที่เป็น อนาคิน สกายวอล์คเกอร์ มันก็มีข้อแตกต่าง มันแข็งแกร่งกว่า วัสดุเป็นอัลลอยสีดำ และดูเกรี้ยวกราดกว่า เหมาะกับตัวตนใหม่ของเขา มีใบดาบเกิดจากคริสตัลสังเคราะห์สีแดงที่ ซีเดียส อาจารย์ของเขาให้มา
กระบี่แสงของเวเดอร์หายไปเมื่อมันหล่นไปในปล่องของดาวมรณะดวงที่สอง พร้อมกับมือกลของเขาที่ถูกตัดตอนที่ดวลกับลูกชายของเขา ซึ่ง ไคโลเร็น ผู้เป็นหลานชายต้องการกระบี่แสงเล่มนั้นมากเช่นกัน แต่ก็หาไม่พบ
เป็นที่รู้กันว่าเวเดอร์สร้างกระบี่แสงมากกว่าหนึ่งเล่ม แต่เนื่องมาจากการดัดแปลงที่เวเดอร์ทำกับอาวุธของเขา มันจึงเป็นไปไม่ได้ที่จะหาว่ามันแตกต่างกันอย่างไร
กระบี่แสงอย่างน้อยหนึ่งเล่มของเวเดอร์กันน้ำ
สิ่งน่าสนใจคือ ทั้ง ๆ ที่เวเดอร์อยากที่จะลืมตัวตน อนาคิน สกายวอล์คเกอร์ เขากลับสร้างกระบี่แสงที่มีด้ามรูปทรงคล้ายกัน
ทุกครั้งที่เวเดอร์จะต้องเข้าพบจักรพรรดิพัลพาทีน เขาจะจับที่กระบี่แสงของเขาอยู่เสมอ โดยไม่รู้ตัว ซึ่งคาดว่าเป็นเพราะความกดดันในใจเขา
1.เจได อาโซกา ทาโน่ (Ahsoka Tano)
2.กาเลน มาเรก (Galen Marek) รหัสนามว่า สตาร์คิลเลอร์ (Starkiller)
3.เต๋า (Tao)
4.ซิธหญิงนามว่า ลูมิยา (Lumiya )
การตีความคำทำนาย.
ซิธอาริ.
คล้ายกับคำทำนายในผู้ที่ถูกเลือกของเจได ซิธลอร์ดโบราณยังได้ทำนายถึงการเกิดของซิธอาริ (เป็นภาษาซิธโบราณที่แปลว่าผู้ที่มีอำนาจเหนือผู้อื่น) มันได้รับแรงบันดาลใจมาจากกษัตริย์ผู้เป็นตำนานนามว่าเอดัสแห่งจักรวรรดิซิธโบราณ ตำนานนี้ทำนายถึงการมาของผู้ที่สมบูรณ์แบบ อยู่เหนือขอบเขต ผู้ซึ่งจะบรรลุพลังสุดยอดของซิธ หากสำเร็จอาจนำไปสู่การทำลายตัวนิกายซิธเอง—การกระทำที่ลอร์ดโบราณรู้สึก จะทำให้ซิธแข็งแกร่งกว่าที่เคย
เหมือนตำนานซิธอาริ อนาคิน สกายวอล์คเกอร์นั้นดูเหมือนจะ"สมบูรณ์แบบ เขาเกิดจากมิดิคลอเรี่ยน และได้รับการมองว่าเป็นผู้ที่จะทำลายซิธ มันอาจถูกมองด้วยว่า ในการฆ่าอาจารย์ของเขา เวเดอร์ไม่เพียงแค่ทำลายซิธ แต่ยังทำให้พวกเขาทรงพลังกว่าที่เคย การตายของพัลพาทีนและเวเดอร์เป็นการสิ้นสุดการปกครองแห่งสอง ปูทางให้กับนิกายซิธใหม่ ซิธเหล่านี้นำโดยดาร์ธ ไครท์ พวกเขามีจำนวนมากและเพิ่มอิทธิพลและพลังอย่างที่ไม่เคยเห็นมาก่อนตั้งแต่ยุคทองของจักรวรรดิซิธ
ความจริงมากมายที่ว่าดาร์ธ เวเดอร์อาจเป็นซิธอาริ ขณะที่ความจริงอื่นๆ บอกว่าไม่ใช่เขา ซิธอาริถูกกล่าวเอาไว้ว่าเป็น"ความสมบูรณ์แบบ" และดาร์ธ เวเดอร์"สมบูรณ์"ในเรื่องของพลัง อย่างไรก็ตาม คำทำนายที่ว่า"อยู่เหนือขอบเขต"ดูขัดแย้งกับเวเดอร์ที่ต้องพึ่งเครื่องช่วยชีวิต
อีกการตีความก็คือซิธอาริจะต้อง"เพิ่มพลังของซิธจนสูงสุด" จักรวรรดิกาแลกติก ซึ่งควบคุมโดยซิธ ให้เหตุผลถึงจุดสูงสุดของพลังซิธ: การกำจัดนิกายเจไดอย่างสิ้นซาก ควบคุมกาแลกซี่ และมีอำนาจและพลังสูงสุด มันถูกนำโดยซิธ แต่ถึงกระนั้น จักรวรรดิกาแลกติกไม่ใช่"จักรวรรดิซิธ"ที่แท้จริง นั่นทำให้เวเดอร์ดูเหมือนจะไม่ใช่ซิธอาริ
การตีความคำทำนายสุดท้ายคือ"จุดสูงสุดของความสำเร็จที่รวดเร็วอาจทำลายนิกายซิธ—การกระทำที่ลอร์ดโบราณรู้สึก จะทำให้ซิธแข็งแกร่งกว่าที่เคย" สำหรับสิ่งนี้ เป็นไปได้ที่จะเหมารวมว่าดาร์ธ เวเดอร์ได้เติมเต็มสิ่งนี้ด้วยการฆ่าจักรพรรดิและตัวเขาเอง นอกจากนี้ เป็นที่เห็นได้ชัดว่าการปกครองแห่งสองถูกละทิ้งโดยซิธในอนาคต ซึ่งส่งผลให้อำนาจของซิธมากขึ้น"เพิ่มอิทธิพลและพลังอย่างที่ไม่เคยเห็นมาก่อนตั้งแต่ยุคทองของจักรวรรดิซิธ"
เมื่อพูดถึงเบาะแส แม้ว่าจะมีข้อขัดแย้งที่เห็นได้ชัด ดาร์ธ เวเดอร์ก็ดูเป็นผู้ท้าชิงที่โด่งดังที่สุด แม้ว่าผู้ท้าชิงคนอื่นๆ จะมีอยู่ก็ตาม—อย่างดาร์ธ เรแวน ดาร์ธ เบน และดาร์ธ เคดัส
การยึดมั่นกับวงจรของวีรบุรุษ.
วงจรวีรบุรุษ ถูกสร้างขึ้นหรือสมมุติขึ้นโดย เป็นวรรณกรรมที่มีวีรบุรุษที่ยิ่งใหญ่ทั้งหลายเดินตามในช่วงชีวิตของพวกเขา เขาดล่าวถึง 20 ขั้นที่วีรบุรุษส่วนใหญ่มีเหมือนกัน และได้รับการตีพิมพ์ในปีค.ศ. 1936 ในหนังสือ"" ตามที่ลูคัสอ้างอิงถึงตำนานในมหากาพย์ของเขา ทั้งอนาคินและลูกชายของเขา ลุค ทั้งสองได้ดำเนินใกล้เคียงขั้นตอนนี้มาก เนื่องจากอนาคินเข้าสู่ด้านมืด การเกี่ยวข้องกับวงจรจึงถูกบิดเบือนตั้งแต่ที่เขาไม่ใช่"วีรบุรุษ"ตัวจริง ขณะที่ลุคเดินตามขั้นตอนแทบฉากต่อฉาก แต่โดยบังเอิญ "ซิธชำระแค้น"เป็นภาพยนตร์เพียงเรื่องเดียวที่มีวงจรวีรบุรุษครบ แม้ว่าจะไม่ได้หมายถึงแต่อนาคินเพียงผู้เดียว
สิ่งต่อไปนี้คือขั้นของวงจรวีรบุรุษและสิ่งที่ยึดติดกับอนาคิน:
1. การเริ่มต้นที่ไม่ธรรมดาและ/หรือการเกิดอย่างบริสุทธิ์—พัลพาทีนหรือเพลกัสเป็นไปได้ที่จะสร้างมิดิคลอเรี่ยนเป็นรูปร่าง; การเกิดอย่างบริสุทธิ์ของอนาคิน; การเกิดของแฝดสองที่เป็นลูกของอนาคิน
2.1. การลอบสังหารที่พยายามทำโดยสมาชิกครอบครัว—การลอบสังหารเคาท์ดูกู; ลุค สกายวอล์คเกอร์ดวลกับเวเดอร์บนเบสพินและบนดาวมรณะดวงที่สอง
2.2. บาดแผลของวีรบุรุษ—อนาคินได้รับแผลเป็นจากอซาจจ์ เวนเทรสส์; เสียแขนไปตอนที่สู้กับเคาท์ดูกูบนจีโอโนซิส; บาดเจ็บสาหัสโดยโอบีวัน เคโนบีบนมุสตาฟาร์ ตัดแขนของลุคบนเบสพิน
2.3. หลบหนี—เพื่อที่จะใช้ยานของอซาจจ์เป็นยานหลบหนีออกจากดาว; ถูกช่วยเหลือโดยโยดาบนจีโอโนซิส; ถูกช่วยไว้โดยพัลพาทีนและโคลนทรูปเปอร์ของเขา ลุคหนีจากเบสพินด้วยการช่วยเหลือจากเลอาและเพื่อนของเขา
3. ถูกเรียกสู่การผจญภัย—การขอความช่วยเหลือจากไควกอน; ความพอใจในการต่อสู้ของอนาคิน
4. การได้มาซึ่งผู้ช่วยเหลือ—ไควกอน; โอบีวัน; อาร์2-ดี2; พัลพาทีน
5.1. การต่อสู้ระหว่างพี่น้อง—การดวลบนมุสตาฟาร์
5.2. การต่อสู้กับมังกร—การต่อสู้ของอนาคินกับ"มังกรแห่งความกลัว"ใน"ซิธชำระแค้น"ฉบับนวนิยาย
5.3. การฆ่าโดยตรึงการเขน—กระบี่แสงของอนาคินกับโอบีวันไขว้กันพอดีบนอกของอนาคินในการดวลบนมุสตาฟาร์
6.1. ถูกขังในท้องปลาวาฬ(ส่วนที่เหมือนท้อง)—ถูกจับในส่วนท้องของยาน"อินวิซิเบิลแฮนด์"และในส่วนกลางของลานประลองบนจีโอโนซิส
6.2. การท้องทะเลกลางคืน—ฝันร้ายของอนาคิน
6.3. กลายเป็นหิน—อนาคินถูกทำให้ขยับไม่ได้บนมุสตาฟาร์; ถูกช็อตด้วยไฟฟ้าโดยพัลพาทีนบนดาวมรณะดวงที่สอง
6.4. สูญเสีย—เสียแขนบนจีโอโนซิส; เสียแขนและขาบนมุสตาฟาร์; เสียมือบนดาวมรณะดวงที่สอง
6.5. ประตูนรก—มุสตาฟาร์
7.1. เขาวงกต—สนามการแข่งขันบูนทาอีฟ; โรงงานสร้างดรอยด์บนจีโอโนซิส; บังเกอร์ของสหภาพเทคโนโลยีบนมุสตาฟาร์
7.2. ปีศาจทะเลปะทะพายุหมุน—การตัดสินใจที่จะฆ่าเมซ วินดูหรือพัลพาทีน
8. ผ่านการทายปัญหา การทดสอบ การพิสูจน์—การแข่งขันบูนทาอีฟคลาสสิก; ลานประลองลนจีโอโนซิส; การล่อลวงใจของอนาคิน
9. ยึดติดกับช่องทางแคบ—เข้าสู่นิกายเจได; รักษาการแต่งงานอย่างลับๆ กับแพดเม่; เดินตามคำสอนของด้านมืด
10. การส่องสว่าง—การเปิดเผยตัวตนของดาร์ธ ซีเดียส
11.1. การแต่งงานศักสิทธ์—การแต่งงานกับแพดเม่และความลับของพวกเขา
11.2. การขโมยแห่งยาอายุวัฒนะ—การตามหาการช่วยชีวิตแพดเม่; อนาคินมีชีวิตอยู่ได้ด้วยเครื่องช่วยชีวิต
11.3. การไถ่โทษของบิดา—กลายมาเป็นศิษย์ของซีเดียส; ช่วยชีวิตของลุคเอาไว้บนดาวมรณะดวงที่สอง
12. ถูกเรียกให้กลับมา—กลับมาที่ทาทูอีนเพื่อหาแม่ของเขา; ลุคขอร้องให้เวเดอร์กลับมาสู่แสงสว่าง
13. การบินอย่างเวทมนตร์—การแข่งขันบูนทาอีฟคลาสสิก; ไล่ตามแซม วีเซลล์ด้วยแอร์สปีดเดอร์; การลงจอดบน"อินวิซิเบิลแฮนด์"
14. การจากไปของผู้ช่วยเหลือไควกอน; ฉมี; เมซ; โอบีวัน; แพดเม่;วิญญาณของอนาคินทีถูกกลืนกินโดยด้านมืด
15.1. ความพ่ายแพ้ของผู้เสแสร้ง—การลอบสังหารดูกูบน"อินวิซิเบิลแฮนด์"; ฆาตกรรมผู้นำฝ่ายแบ่งแยกดินแดนบนมุสตาฟาร์; การตายของพัลพาทีนบนดาวมรณะดวงที่สอง
15.2. การคืนชีพ—รอดชีวิตจากการดวลบนมุสตาฟาร์; การกลับมาของอนาคินบนดาวมรณะดวงที่สอง
15.3. ชื่อเสียง—เอาชนะการแข่งขันบูนทาอีฟ; กลายมาเป็นที่รู้จักของ"วีรบุรุษผู้ไร้ความกลัว"; การสรรเสริญการช่วยเหลือสมุหนายกพัลพาทีนของเขา
16. การช่วยเหลือ—ถูกพบและช่วยเหลือโดยพัลพาทีนบนมุสตาฟาร์; ลุคช่วยวิญญาณของอนาคิน; ช่วยลุคจากสายฟ้าของพัลพาทีน
17.1. การก่อสร้างเมือง—ก่อตั้งนิกายใหม่; ปราสาทบาสท์
17.2. ทำตามกฎ—สนับสนุนในตอนที่เกิดคำสั่งที่ 66
18. ร่วงโรยจากความรุ่งโรจน์—อนาคินจมลงสู่ด้านมืด
19. ถูกเนรเทศ—ถูกขัดขวางไม่ให้ได้เป็นอาจารย์เจได; ละทิ้งหนทางของเจได
20. การตายที่ไม่ธรรมดา—เกือบตายบนมุสตาฟาร์; ตายบนดาวมรณะดวงที่สอง
ฟิสิกส์ดาราศาสตร์
ฟิสิกส์ดาราศาสตร์ (อังกฤษ: Astrophysics) เป็นแขนงวิชาทางดาราศาสตร์ ว่าด้วยสมบัติทางกายภาพของวัตถุในอวกาศ ไม่ว่าจะเป็นดาวฤกษ์ ดาราจักร และเอกภพทั้งหมดนั้นจะเน้นศึกษาแขนงวิชาที่กล่าวมาข้างต้น มากกว่าศึกษาตำแหน่งหรือการเคลื่อนที่ของวัถตุต่าง ๆ ในอวกาศ วิชาฟิสิกส์ดาราศาสตร์จะศึกษาเกี่ยวกับดวงอาทิตย์, ดาวฤกษ์ต่าง ๆ, กาแล็กซีต่าง ๆ, ดาวเคราะห์นอกระบบ, มวลสารระหว่างดาว, รังสีไมโครเวฟพื้นหลังของจักรวาล สาขาวิชานี้จะตรวจสอบและศึกษาอย่างละเอียดเกี่ยวกับสเปกตรัมแม่เหล็กไฟฟ้า และปัจจัยต่าง ๆ อาทิ ความเข้มแสง, ความหนาแน่น, อุณหภูมิ และสารประกอบเคมี เนื่องจากวิชาฟิสิกส์ดาราศาสตร์นั้นครอบคลุมเนื้อหาและแขนงวิชาต่าง ๆ ในบริเวณกว้าง จึงสามารถรวมอีกหลายแขนงวิชาเข้ามาในวิชาฟิสิกส์ดาราศาสตร์นี้ได้ด้วย อาทิ กลศาสตร์, การศึกษาแรงแม่เหล็กไฟฟ้า, กลศาสตร์สถิติ, อุณหพลศาสตร์, กลศาสตร์ควอนตัม, ทฤษฎีสัมพันธภาพ, ฟิสิกส์นิวเคลียร์, ฟิสิกส์อะตอม โมเลกุล และทัศนศาสตร์
ดาร์ธ เวเดอร์
ดาร์ธ เวเดอร์  เป็นตัวละครเรื่องแต่งในแฟรนไชส์สตาร์ วอร์ส (Star Wars) มีชื่อเมื่อเกิดว่า อนาคิน สกายวอล์คเกอร์ (Anakin Skywalker) ตัวละครนี้เป็นตัวร้ายหลักในไตรภาคเดิม และเป็นตัวเอกหลักในไตรภาคต้น มีลักษณะเป็นนักรบซิธสวมเกราะดำสนิท มีความสามารถด้านพลังด้านมืด และทักษะการใช้ดาบไลท์เซเบอร์ที่ร้ายกาจ มีเอกลักษณ์เฉพาะตัวเป็นเสียงหายใจด้วยหน้ากากออกซิเจน และเพลงอิมพีเรียลมาร์ช (Imperial March) เขายังเป็นพ่อของ ลุค สกายวอล์คเกอร์ และ เลอา ออร์กานา โซโล
จอร์จ ลูคัส ผู้สร้างสตาร์ วอร์ส กล่าวถึงภาพยนตร์หกภาคแรกของแฟรนไชส์ว่า "โศกนาฏกรรมของดาร์ธ เวเดอร์"
โทมัส สแตมฟอร์ด แรฟเฟิลส์
เซอร์ โทมัส สแตมฟอร์ด แรฟเฟิลส์ ; (6 กรกฎาคม พ.ศ. 2324 – 5 กรกฎาคม พ.ศ. 2369) ผู้บริหารอาณานิคม ผู้ก่อตั้งเมืองสิงคโปร์ เกิดบนเรือที่ลอยทะเลนอกฝั่งพอร์ตมอแรนต์ จาเมกา แรฟเฟิลส์ได้รับการศึกษาอย่างเป็นทางการน้อยมากแต่ก็ได้เข้าทำงานเป็นสมียนของบริษัทอินเดียตะวันออกของอังกฤษ หลังจากการศึกษาด้วยตนเอง แรฟเฟิลส์ ก็ได้รับตำแหน่งก้าวหน้าเป็นผู้ช่วยเลขานุการเมืองปีนังได้เลื่อนตำแหน่งอย่างรวดเร็วจนถึงตำแหน่งรองผู้ว่าราชการเขตอาณานิคมชวา (พ.ศ. 2354 - พ.ศ. 2359) และ ได้ปฏิรูประบบการบริหารใหม่โดยสิ้นเชิง
เมื่อปี พ.ศ. 2359 แรฟเฟิลส์ต้องกลับบ้านที่อังกฤษเนื่องจากการป่วยไข้ และได้รับการแต่งตั้งเป็นอัศวินชั้นเซอร์
เมื่อแรฟเฟิลส์หายป่วยและกลับมาดำรงตำแหน่งรองผู่ว่าราชการเขตอาณานิคม "เบิงกูลู" (พ.ศ. 2361 - พ.ศ. 2366) ก็ได้จัดตั้งนิคมขึ้นที่เกาะสิงคโปร์อีก แรฟเฟิลส์จึงได้รับการยกย่องว่าเป็นผู้มีบทบาทมากที่สุดผู้หนึ่งในการพัฒนาจักรวรรดิอังกฤษในตะวันออกไกล
การก่อตั้งนิคมสิงคโปร์.
แต่เดิมเกาะสิงคโปร์เคยเป็นที่ตั้งหน่วยทหารของอาณาจักรศรีวิชัยในย่านสุมาตรา มีชื่อเป็นภาษาชวาว่า "เทมาเสก" (แปลว่าเมืองทะเล) ซึ่งต่อมาได้กลายเมืองค้าขายที่เพิ่มความสำคัญมากขึ้น แต่หลังจากประมาณ พ.ศ. 1850 เป็นต้นมา ความเจริญทางการค้าเสื่อมถอยลงจนเกือบหาร่องรอยของเมืองเทมาเสกไม่พบ ระหว่าง ประมาณ พ.ศ. 2050 - พ.ศ. 2350 เกาะสิงคโปร์ได้กลายเป็นส่วนของอาณาเขตของสุลต่านยะโฮร์ โดยในช่วงนี้ก็ได้เกิดสงครามระหว่างชาวมลายูกับชาวโปรตุเกส อาคารบ้านเรือนถูกเผาจนราบเรียบและตกอยู่ในการครอบครองของโปรตุเกสอยู่ประมาณ 100 ปี และเปลี่ยนมือมาเป็นของฮอลันดาอีกประมาณ 100 ปี พื้นที่ส่วนใหญ่ของเกาะเป็นป่าดงกลายเป็นที่อยู่ของชาวประมงและโจรสลัด
ใน ปี พ.ศ. 2362 แรฟเฟิลส์ได้แล่นเรือมาขึ้นเกาะ และได้มองเห็นศักยภาพและโอกาสเป็นอย่างมากที่จะใช้เป็นฐานที่ตั้งทางการค้าของบริษัทอินเดียตะวันออกของอังกฤษ แรฟเฟิลส์ได้ทำความตกลงและเซ็นสัญญากับสุลต่านฮุสเซน ชาร์ ในนามของบริษัทอีสต์อินเดียเพื่อสร้างเป็นฐานที่ทำการค้าและการตั้งถิ่นฐาน แรฟเฟิลส์ได้ร่างรัฐธรรมนูญฉบับแรกของสิงคโปร์เมื่อ พ.ศ. 2366 เพื่อสร้างความเป็นระเบียบเรียบร้อย สร้างศีลธรรม ห้ามการพนัน และการค้าทาส ซึ่งต่อมามีผู้คนหลายเชื้อชาติค่อย ๆ อพยพเข้ามาทำงานในสิงคโปร์และเริ่มทะลักมากขึ้น สิงคโปร์กลายเป็นส่วนในอาณัติของอาณานิคมอังกฤษโดยการบริหารจัดการโดยบริษัทอีสต์อินเดียเมื่อ พ.ศ. 2401 และกลายเป็นอาณานิคมของจักวรรดิอังกฤษอย่างเป็นทางการในเวลาต่อมาเมื่อ พ.ศ. 2410 เมื่อถึง พ.ศ. 2412 ปรากฏว่าสิงคโปร์มีประชากรมากถึง 100,000 คน
ในระยะหลังๆ เซอร์ โทมัส สแตมฟอร์ด แรฟเฟิลส์เริ่มเบื่อหน่ายการงานเนื่องจากมีศัตรูทางการเมืองมากจึงหันความสนใจไปในด้านธรรมชาติวิทยา เขาอยู่ดูแลการก่อตั้งสิงคโปร์จริงๆ เพียง 8 เดือน เมือเห็นว่าเรียบร้อยดีก็ออกเดินทางกลับประเทศอังกฤษเมื่อวันที่ 22 สิงหาคม พ.ศ. 2367 แต่แม้จะเป็นช่วงเวลาที่สั้น แรฟเฟิลส์ก็ได้รับการยอมรับว่าเป็นผู้ก่อตั้งสิงคโปร์
ในปี พ.ศ. 2368 เซอร์ โทมัส สแตมฟอร์ด แรฟเฟิลส์ได้ร่วมก่อตั้งสมาคมสัตวศาสตร์แห่งลอนดอนและสวนสัตว์ลอนดอนและได้รับเลือกเป็นนายกสมาคมคนแรก แต่ในปีต่อมาแรฟเฟิลส์ก็ได้เสียชีวิตจากการตกเลือดในสมองก่อนที่จะมีอายุครบ 45 ปี เพียง 1 วัน แรฟเฟิลส์นับได้ว่าเป็นบุคคลที่มีความโศกเศร้าในชีวิตในโลกตะวันออกไม่น้อย เขาเสียภริยาในชวาและลูกอีก 3 คนในเบงคูเลน และเนื่องจากการเป็นนักต่อต้านการค้าทาส ศพแรฟเฟิลส์ถูกห้ามมิให้ฝังในบริเวณโบสถ์ที่บ้านเกิด (โบสถ์เซนต์แมรี่ เมืองเฮนดอน) โดยพระราชาคณะของเขตปกครองนั้นซึ่งมีครอบครัวที่เคยมีรายได้จากการค้าทาส แต่ในภายหลังเมื่อมีการขยายตัวโบสถ์เมื่อประมาณ พ.ศ. 2465 หลุมฝังศพของแรฟเฟิลส์จึงได้เข้ามาอยู่ในตัวอาคาร
มรดกของ "แรฟเฟิลส์".
ทั้งในประเทศสิงคโปร์และในที่อื่นๆ ชื่อของเซอร์ โทมัส สแตมฟอร์ด แรฟเฟิลส์ได้ปรากฏในรูปแบบต่างๆ มากมาย
สงครามกลางเมืองกาแลกติก
สงครามกลางเมืองกาแลกติก (Galactic Civil War) เป็นสงครามในเรื่องแต่งชุด"สตาร์ วอร์ส" มีความสำคัญเป็นฉากหลังของเหตุการณ์ในของภาพยนตร์ รวมไปถึงนิยาย หนังสือการ์ตูน และวิดีโอเกมในจักรวาลขยายจำนวนมาก
สงครามกลางเมืองกาแลกติกเป็นการต่อสู้รบเพื่อแย่งชิงอำนาจในระบบกาแล็คซี่เป็นเวลาถึงห้าปี ซึ่งพันธมิตรฟื้นฟูสาธารณรัฐได้ลุกขึ้นก่อกบฏต่ออำนาจการปกครองของจักรวรรดิกาแลกติกในความพยายามที่จะฟื้นฟูระบอบประชาธิปไตยกลับคืนสู่กาแลคซี่ จุดเริ่มต้นของการก่อกบฏนั้นอาจเป็นผลสืบเนื่องมาจากสงครามโคลน เมื่อกลุ่มกบฏที่ได้รับการก่อตั้งโดยสาธารณรัฐกาแลกติกและนิกายเจได เพื่อต่อสู้รบกับระบบสหภาพพิภพอิสระ หลังจากสมุหนายกพัลพาทีนหรือซิธลอร์ด ดาร์ธ ซีเดียส ได้เปลี่ยนจากสาธารณรัฐมาเป็นจักรวรรดิและทำลายล้างนิกายเจได เหล่าพวกกบฏจำนวนมากได้ลุกขึ้นต่อสู้กับจักรวรรดิ จำนวนของพวกเหล่านี้ก็ได้รวมตัวกันและกลายเป็นพันธมิตรกบฏฟื้นฟูสาธารณรัฐ
สงครามได้เริ่มต้นขึ้นอย่างเป็นทางการในปีที่ 0 ก่อนยุทธการยาวิน เมื่อฝ่ายพันธมิตรได้รับชัยชนะครั้งใหญ่เป็นครั้งแรกต่อจักรวรรดิ เมื่อได้ขโมยแผนผังดาวมรณะในยุทธการที่ดาวสคาริฟ สถานีรบขนาดใหญ่ที่สามารถทำลายดวงดาวได้ทั้งดวงของจักรวรรดิ แผนผังดังกล่าวได้ถูกส่งไปถึงพันธมิตรกบฏโดยเจ้าหญิงเลอา ออร์กานา ด้วยความช่วยเหลือจากสหายอย่างลุค สกายวอล์คเกอร์และฮัน โซโล ด้วยการวิเคราะห์แผนผังทำให้ฝ่ายกบฏทำการเปิดฉากโจมตีในยุทธการยาวิน ซึ่งนักบินสกายวอล์คเกอร์ กับความช่วยเหลือจากกัปตันโซโลสามารถทำลายดาวมรณะได้สำเร็จ ชุดของการโจมตีที่ตามมาโดยพันธมิตร รวมถึงการโจมตีโรงงานผลิตอาวุธหลักของจักรวรดิ ทำให้จักรวรรดิต้องสั่นคลอนจากการรุดหน้าของฝ่ายพันธมิตร ด้วยผลลัพธ์นี้, จักรวรรดิต้องออกตามล่าฝ่ายพันธมิตรไปทั่วทั้งกาแล็คซีภายใต้การนำโดยดาร์ธ เวเดอร์ ดาร์ธลอร์ดแห่งซิธและหัวหน้าผู้บังคับการแห่งจักรวรรดิ กองกำลังของเวเดอร์ได้ค้นพบฐานทัพของฝ่ายพันธมิตรที่ตั้งอยู่บนดาวฮอธ ด้วยผลลัทธ์ในยุทธการที่ดาวฮอธ, บีบบังคับให้ฝ่ายพันธมิตรต้องละทิ้งฐานทัพบนดาวน้ำแข็งและส่งกองยานต่างๆให้กระจัดกระจายไปทั่วทั้งกาแล็คซี่เพื่อหลบซ่อนตัว
หกเดือนต่อมาในปีที่ 4 หลังยุทธการยาวิน จักรพรรดิพัลพาทีนได้ยอมให้ฝ่ายพันธมิตรรับรู้ถึงการมีอยู่ของดาวมรณะที่สอง ซึ่งเป็นส่วนหนึ่งของกับดักเพื่อหลอกล่อฝ่ายพันธมิตรให้เข้ามาติดกับและทำลายล้างให้สิ้นซาก ฝ่ายพันธมิตรเชื่อว่าพวกเขาจะเปิดฉากการโจมตีอย่างน่าประหลาดใจ ซึ่งจะดำเนินการในยุทธการเอนดอร์ ในช่วงระหว่างการรบ, ลุค สกายวอล์คเกอร์ที่รับรู้ถึงดาร์ธ เวเดอร์เป็นบิดาของตน ได้เผชิญหน้ากับดาร์ธลอร์ดในการประลองกระบี่แสงครั้งสุดท้ายบนดาวมรณะ จักรพรรดิได้พยายามที่จะสังหารสกายวอล์คเกอร์ แต่ด้วยความสงสารจากเวเดอร์จึงจับจักรพรรดิโยนลงไปในป่องแกนปฏิกรณ์ของดาวมรณะจนถึงแก่ความตาย ด้วยคำทำนายที่กำหนดชะตาให้เป็นผู้ที่ถูกเลือกและทำลายล้างซิธได้กลายเป็นจริงขึ้นมาแล้ว เวเดอร์ หรืออนาคิน สกายวอล์คเกอร์ได้เสียชีวิตลงจากอาการบาดเจ็บสาหัส เขาได้ค้ำจุนไว้ในช่วงระหว่างการรบ ทำให้การปกครองของนิกายซิธในระบบกาแลคซีสิ้นสุดลง ในขณะที่ฝ่ายพันธมิตรได้ทำลายดาวมรณะดวงที่สองได้สำเร็จ ส่งผลทำให้จักรวรรดิเกิดความแตกแยกและยุคขุนศึกได้ก่อกำเนิดขึ้น
ด้วยผลลัพธ์จากช่องว่างแห่งอำนาจที่เหลืออยู่จากการตายของจักรพรรดิ มอฟฟ์จักรวรรดิและผู้นำคนอื่นๆเริ่มแก่นแย่งชิงอำนาจกัน อย่างไรก็ตาม, มีบางคนเริ่มที่จะแยกตัวออกจากจักรวรรดิ ในความพยายามที่จะขัดขวางไม่ให้คนของเขารับรู้ถึงการตายของจักรพรรดิ ผู้ว่าการ Ubrik Adelhard ได้ทำการปิดล้อมอโนท์เซ็กเตอร์(Anoat sector) ในการสนับสนุนการปิดกั้นเหล็ก(Iron Blockade) จุดประกายในการก่อการกำเริบภายในเซ็กเตอร์แห่งนี้ หนึ่งปีต่อมา, จักรวรรดิได้ต่อสู้กับสาธารณรัฐใหม่ รัฐบาลประชาธิปไตยที่ก่อตั้งขึ้นโดยพันธมิตรกบฏในศึกครั้งสุดท้ายบนดาวทะเลทรายที่จัคคู  อย่างไรก็ตาม หน่วยทหารจักรวรรดิภายใต้การนำโดยที่ปรึกษา(Counselor) Gallius Rax ได้พบความพ่ายแพ้และเผชิญกับสถานการณ์ความไม่สงบอย่างรุนแรง จักรวรรดิภายใต้การนำโดยแกรนด์วิเซียร์(รองจักรพรรดิ) Mas Amedda ได้ยอมจำนนต่อสาธารณรัฐ ที่ดาวชาดริลา จักรวรรดิได้ลงนามเซ็นสนธิสัญญาปรองดองกาแลคติก(Galactic Concordance)กับสาธารณรัฐอย่างเป็นทางการ เป็นอันยุติความขัดแย้งและจำกัดขีดความสามารถทางทหารของจักรวรรดิอย่างรุนแรง จักรวรรดิได้เปลี่ยนกลายเป็นรัฐตกค้างเพราะมันจะค่อยๆกระจายอำนาจออกไป
แม้ว่าสงครามกลางเมืองจะสิ้นสุดลง ส่วนที่เหลือของจักรวรรดิที่กระจัดกระจายซึ่งถูกควบคุมโดยขุนศึกต่างๆที่ยังคงมีอยู่ ในขณะที่ทางสาธารณรัฐได้ออกแถลงการณ์อีกฉบับหนึ่งซึ่งได้ระบุว่าเหล่าเจ้าหน้าที่ของจักรวรรดิทั้งหมดที่รอดชีวิตล้วนเป็นอาชญากรสงคราม กลายเป็นจุดเริ่มต้นของสงครามเย็น อย่างไรก็ตาม, อดีตเจ้าหน้าที่จักรวรรดิจำนวนมาก ขุนนาง นักเทคโนโลยี ขุนศึก และผู้จงรักภักดีคนอื่นๆได้เลือกที่จะละทิ้งจักรวรรดิและหลบหนีเข้าไปยังดินแดนที่ไม่รู้จัก(Unknown Regions) ซึ่งที่นั้นพวกเขาได้ก่อตั้งปฐมภาคีขึ้น ซึ่งเป็นส่วนหนึ่งของความลับที่ได้ถูกออกแบบโดยจักรพรรดิพัลพาทีน
จุดเริ่มต้นของสงครามกลางเมืองกาแลกติก.
การล่มสลายของสาธารณรัฐกาแลกติกในปีที่ 19 ก่อนยุทธการยาวินนั้นนำไปสู่การสถาปนาจักรวรรดิกาแลกติกภายใต้การนำของอดีตสมุหนายกพัลพาทีน ซึ่งแท้จริงแล้วเป็นซิธลอร์ด พัลพาทีนอาศัยการฉ้อราษฎร์บังหลวงในสภากาแลกติกและความล้มเหลวทางการปกครอง กอปรกับเป็นผู้อยู่เบื้องหลังสงครามโคลนที่ก่อขึ้นเพื่ออาศัยความหวาดกลัวของประชาชนให้ได้มาซึ่งอำนาจ หลังจากพัลพาทีนได้ขึ้นเป็นจักรพรรดิแล้วก็ได้ดำเนินการหลายอย่างเพื่อยุติกระแสต่อต้านทั้งหลาย รวมไปถึงนิกายเจไดที่เป็นผู้พิทักษ์สาธารณรัฐมาช้านาน พัลพาทีนได้วางแผนจัดฉากว่าเหล่าเจไดคิดทรยศล้มล้างสภาและสังหารสมาชิกสภา จนนำไปสู่การออกคำสั่งที่ 66 และการกวาดล้างเจไดครั้งใหญ่ เพื่อกำจัดเหล่าเจไดทั้งหลายจนเหลือรอดเพียงน้อยนิด เช่น อาจารย์เจได โอบีวัน เคโนบี และโยดา
ดาร์ธ เวเดอร์ ซึ่งเป็นศิษย์คนที่สามเท่าที่ปรากฏของจักรพรรดิ มีบทบาทสำคัญในการกวาดล้างเจไดและการสถาปนาจักรวรรดิ ก่อนที่เขาจะหันเข้าสู่ด้านมืดของพลังนั้น ดาร์ธ เวเดอร์เคยเป็นอัศวินเจไดชื่ออนาคิน สกายวอล์คเกอร์ ซึ่งเป็นศิษย์พาดาวันของโอบีวัน เคโนบี ดาร์ธ เวเดอร์ได้ตามฆ่าเจไดจนเกือบหมดสิ้น และได้ประลองกระบี่แสงกับโอบีวันบนดาวมุสตาฟาร์จนพ่ายแพ้บาดเจ็บสาหัส ต้องสวมใส่อุปกรณ์ช่วยชีวิตตลอดไปหลังจากนั้น ภรรยาของอนาคินคือแพดเม่ อมิดาลาได้ให้กำเนิดบุตรและธิดารวมสองคนคือลุคและเลอา ซึ่งต่อมาทั้งสองจะได้เป็นผู้นำของพันธมิตรฟื้นฟูสาธารณรัฐและนิกายเจไดใหม่ ลุคถูกโอเวน ลาร์สผู้เป็นลุงรับไปเลี้ยงบนดาวทาทูอีน และเลอาถูกวุฒิสมาชิกเบล ออร์กานา แห่งอัลเดอรานรับไปเลี้ยงร่วมกับเบรฮาภรรยา
หลังจากจักรวรรดิกาแลกติกได้รับการสถาปนาขึ้นแล้ว สภากาแลกติกก็ถูกปรับโครงสร้างให้เป็นสภาจักรวรรดิ แต่ต่อมาก็กลายเป็นระบอบการปกครองแบบกุมอำนาจเบ็ดเสร็จโดยจักรพรรดิในเวลาไม่นาน รูปแบบการปกครองของจักรวรรดิกาแลกติกภายใต้การปกครองของพัลพาทีนนั้นเชิดชูว่าเผ่าพันธุ์มนุษย์เป็นผ่าพันธุ์ที่เหนือกว่าเผ่าพันธุ์อื่น จนมีการนำเผ่าพันธุ์อื่นมาใช้เป็นแรงงานทาส กฎหมายห้ามการใช้ทาสถูกยกเลิกไปและการใช้แรงงานเผ่าพันธุ์อื่นก็กลายเป็นสิ่งถูกกฎหมาย สุดท้ายแล้วยังผลให้เจ้าหน้าที่ในจักรวรรดิทั้งหมดเป็นเผ่าพันธุ์มนุษย์ มีข้อยกเว้นเพียงเล็กน้อยเท่านั้น เช่นจอมพลเรือธรอวน์ที่เป็นชาวชิสส์
การใช้อำนาจเบ็ดเสร็จนี้ได้รับการหนุนหลังจากแนวคิดปรัชญาแบบทาร์คิน ซึ่งเป็นแนวคิดของข้าหลวงมอฟฟ์วิลฮัฟ ทาร์คิน แนวคิดนี้คือการใช้ความกลัวของกำลังแสนยานุภาพในการปกครองคน โดยไม่ต้องใช้กำลังแสนยานุภาพปกครองโดยตรง ซึ่งจำเป็นต้องมีกองทัพทหารและยานรบจำนวนมหาศาล ที่อ้างว่ามีไว้เพื่อใช้ปกครอง กองกำลังแสนยานุภาพนี้ประกอบไปด้วยกองทัพทหารของจักรวรรดิคือกองทัพสตอร์มทรูปเปอร์ และกองยานรบเช่นยานพิฆาตดาราแห่งกองทัพเรือ และพาหนะที่น่าหวาดกลัวมากมายเช่นยานรบหุ้มเกราะเอที-เอที (AT-AT; All Terrain Armored Transport) แห่งกองทัพบก ซึ่งทั้งหมดนี้ก็มีขึ้นเพื่อสร้างความกลัวพอๆ กับที่มีขึ้นเพื่อต่อสู้กับศัตรู แนวคิดนี้บรรลุจุดสูงสุดเมื่อการก่อสร้างอาวุธทำลายล้างอย่างดาวมรณะสำเร็จสมบูรณ์ ดาวมรณะนี้มีที่มาในการก่อสร้างตั้งแต่สมัยวิกฤติการณ์การแบ่งแยกดินแดน โดยมีอาร์ชดยุกพ็อกเกิล เดอะ เลซเซอร์ แห่งจีโอโนซิสเป็นผู้ร่วมออกแบบก่อสร้างอาวุธทำลายล้างที่ต่อมาจะถูกพัฒนาเป็นดาวมรณะ
การก่อตั้งพันธมิตร.
ในขณะที่ความเปลี่ยนแปลงของจักรวรรดิปรากฏให้เห็นชัดเจนนั้น เหล่าวุฒิสมาชิกจำนวนหนึ่ง เช่น เบล ออร์กานา การ์ม เบล ไอบลิส และมอน มอธมา ได้ก่อตั้งพันธมิตรฟื้นฟูสาธารณรัฐขึ้น และหลังจากเกิดเหตุการณ์การสังหารหมู่กอร์แมน พันธมิตรก็ได้ประกาศแถลงการณ์กบฏเพื่อแสดงตนต่อต้านจักรวรรดิและความไม่พอใจของพวกตน จนเกิดเป็นสงครามกลางเมืองกาแลกติก ซึ่งจะยืดเยื้อไปถึงกว่ายี่สิบปี
ตั้งแต่เริ่มก่อตั้งขึ้นมานั้น พันธมิตรกบฏถูกโจมตีจนสูญเสียกำลังคนและกำลังรบไปมากจากแสนยานุภาพอันเหนือกว่าของกองทัพเรือจักรวรรดิที่มีกำลังพันธมิตรที่แข็งเกร่งอย่างอู่ต่อเรือคูอัต